smcproject/ml-wiki-sentences huggingface dataset:
ചെക്ക് റിപ്പബ്ലിക്കിൽ നടന്ന 2006-ലെ ഇപിസി ആർച്ചറി യൂറോപ്യൻ ചാമ്പ്യൻഷിപ്പിൽ ദേശീയ ടൂർണമെന്റുകളിൽ രണ്ട് വർഷത്തെ പരിശീലനവും മത്സര പരിചയവുമുള്ള ജൈസം ഗിരിമെന് മൂന്നാം സ്ഥാനം (ARW2 റിക്കർവ് ഫീമെയ്ൽ) ഉണ്ടായിരുന്നു.
അത് അവരുടെ ആദ്യ അന്താരാഷ്ട്ര ടൂർണമെന്റായിരുന്നു.
അടുത്ത വർഷം, ദക്ഷിണ കൊറിയയിലെ ചിയോങ്‌ജുവിൽ നടന്ന 2007-ലെ ഐപിസി ആർച്ചറി വേൾഡ് ചാമ്പ്യൻഷിപ്പിൽ അവർക്ക് ഒന്നാം സ്ഥാനം (ഫിറ്റ റൗണ്ട്) ലഭിച്ചു.
അതേ വർഷം തന്നെ 2007-ലെ ചെക്ക് റിപ്പബ്ലിക് ഇന്റർനാഷണൽ ആർച്ചറി ടൂർണമെന്റിലും അവർ ഒന്നാം സ്ഥാനം നേടി.
2008-ൽ, യുണൈറ്റഡ് കിംഗ്ഡത്തിൽ ജൂലൈ 12 മുതൽ 18 വരെ നടന്ന യൂറോപ്യൻ വികലാംഗ ആർച്ചറി ഗ്രാൻഡ് പ്രിക്സിൽ അവർ രണ്ടാം സ്ഥാനത്തെത്തി.
2008-ലെ സമ്മർ പാരാലിമ്പിക്‌സിൽ ഇൻഡിവിഡുയൽ റിക്കർവ് ഡബ്ല്യു 1 / ഡബ്ല്യു 2 വിഭാഗത്തിൽ തുർക്കിയെ പ്രതിനിധീകരിച്ച് ചൈനീസ് എതിരാളിയായ ഫു ഹോങ്‌ഷിയെ പരാജയപ്പെടുത്തി സ്വർണ്ണ മെഡൽ നേടി.
ഒടുവിൽ 2009 ഓഗസ്റ്റിൽ ചെക്ക് റിപ്പബ്ലിക്കിലെ നിംബുർക്കിൽ നടന്ന പാരാ ആർച്ചറി ലോക ചാമ്പ്യൻഷിപ്പിൽ സ്വർണം നേടി ഗിരിമെൻ തന്റെ ലോക ചാമ്പ്യൻ പദവി ഉറപ്പിച്ചു.
2007 മുതൽ ലോക വനിതാ ഇൻഡ്യയിലെ ഒന്നാം നമ്പർ ആർച്ചറായി അവർ സ്ഥാനം നേടി.
ഗിരിമെൻ ഈ വർഷത്തെ ലോറസ് വേൾഡ് സ്പോർട്സ് പേഴ്സണായി തിരഞ്ഞെടുക്കപ്പെട്ടു.
കൂടാതെ ഈ അവാർഡിന് നാമനിർദ്ദേശം ചെയ്യപ്പെട്ട ആദ്യത്തെ തുർക്കി കായികതാരവുമാണ്.
ജൈസം ഗിരിസ്മെൻ ARW2 വനിതാ വിഭാഗത്തിൽ 30-50-60-70 മീറ്റർ, ഫിറ്റ, 70 മീറ്റർ റൗണ്ട്, ഒളിമ്പ് ആർ മാച്ച് തുർക്കി റെക്കോർഡ് ഉടമയും ആണ്.
2012-ലെ സമ്മർ പാരാലിമ്പിക്‌സിൽ വനിതാ ഇൻഡിവിഡുയൽ റിക്കർവ് ഡബ്ല്യു 1 / ഡബ്ല്യു 2 മത്സരത്തിൽ പങ്കെടുത്തു.
അവിടെ ക്വാർട്ടർ ഫൈനലിൽ ഇറാനിയൻ എതിരാളിയോട് തോറ്റു.
ക്വാർട്ടർ ഫൈനലിൽ ഇറ്റലിയിൽ നിന്നുള്ള ടീമിനോട് അഞ്ചാം തോൽവി ഏറ്റുവാങ്ങിയ വനിതാ ടീം റിക്കർവ് ഈവന്റിൽ അവർ തുർക്കി ടീമിന്റെ ഭാഗമായിരുന്നു.
ബഹുമതികൾ Torch bearer of 2008 Summer Paralympics Athlete of the Month (August 2009) by IPC Flag bearer of Turkey at the 2012 Summer Paralympics അവലംബം ബാഹ്യ ലിങ്കുകൾ Gizem Girişmen എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജൈസം ഗിരിസ്മെൻ at the World Archery Federation
ജൊനാഥൻ ഒവൻ ഇംഗ്ലീഷ് വിലാസം https://ml.wikipedia.org/wiki/Jonathan_Owen
സ്‌കോട്ടിഷ് കലാകാരനാണ് ജൊനാഥൻ ഒവൻ (ജനനം ː1973).
ലണ്ടനിലെ എഡിൻബർഗ് കേന്ദ്രീകരിച്ചു പ്രവർത്തിക്കുന്നു.
1973 ൽ ലിവർപൂളിൽ ജനിച്ചു.
എഡിൻബർഗ് കോളേജ് ഓഫ് ആർട്ടിൽ നിന്ന് എം.എഫ്.എ ബിരുദം നേടി.
പുരസ്കാരങ്ങൾ കൊച്ചി-മുസിരിസ് ബിനാലെ 2016
കൊച്ചി മുസിരിസ് ബിനാലെ 2016ൽ, പെപ്പർ ഹൗസിൽ   ഒവന്റെ 'അൺടൈറ്റിൽഡ്' പരമ്പരയിലെ ഒരു പെൺശിൽപ്പത്തിന്റെ മുഖം പ്രദർശിപ്പിച്ചിരുന്നു.
നശിപ്പിക്കപ്പെട്ട മുഖത്തിന്റെ സ്ഥാനത്ത് ഒരു ഗോളവും ചങ്ങലക്കണ്ണിയും മാത്രം.
മാർബിൾ പ്രതിമകളെ സൂക്ഷ്മമായി കൊത്തുപണിയിലൂടെ പരസ്പരബന്ധമില്ലാത്ത ഭാഗങ്ങളാക്കി മാറ്റുന്നതാണ് അദ്ദേഹത്തിന്റെ രീതി.
പുതിയ ശില്പഭാഷയിൽ പ്രാചീന ശില്പത്തെ മാറ്റി രചിക്കാൻ ശ്രമിക്കുകയാണ്.
എടുത്തുമാറ്റലുകളിലൂടെയാണ് ഓവെന്റെ കലാസൃഷ്ടികളെല്ലാം  രൂപപ്പെടുന്നത്.
ഇദ്ദേഹത്തിന്റെ ശിൽപങ്ങൾ - എല്ലാം പേരില്ലാത്തവ - ഒരേ രീതിയിലാണ് നിർമ്മിക്കപ്പെടുന്നത്.
1875ൽ ഫ്രാൻസിൽ നിർമ്മിക്കപ്പെട്ട സൈനികന്റെ ശില്പത്തെയും ജൊനാഥൻ അൺടൈറ്റിൽഡ് പരമ്പരയിൽ പുനരവതരിപ്പിച്ചിട്ടുണ്ട്.
സ്ത്രീശില്പത്തെപ്പോലെ ഇവിടെയും മുഖം നശിപ്പിച്ച് അധികാരചിഹ്നങ്ങളുള്ള കബന്ധമായി മാറ്റിയെടുത്തു.
മാർബിൾ രൂപങ്ങൾ നിരത്തിയ മുറിയിലെ ചുവരുകളിൽ ഫോട്ടോ എഡിറ്റിങ് സോഫ്റ്റ്‌വെയറുകൾ ഉപയോഗിച്ച് പകുതി മായ്ച്ചു കളഞ്ഞ ഫോട്ടോഗ്രാഫുകളും സിനിമാദൃശ്യങ്ങളും പതിപ്പിച്ചിട്ടുണ്ട്.
̈* സ്കോട്ടിഷ് എൻഡാർക്ക്മെന്റ്(The Scottish Endarkenment) ഡോവ്കോട്ട് എഡിൻബർഗ്, 2016 ഹെഡ് ടു ഹെഡ് സ്കോട്ടിഷ് നാഷണൽ പോർട്രെയിറ്റ് ഗാലറി എഡിൻബർഗ്, 2015 ജനറേഷൻ : 25 ഇയേഴ്സ് ഓഫ് കണ്ടംപററി ആർട് ഇൻ സ്കോട്ട്‌ലാന്റ് എഡിൻബർഗ്, 2014; സിറ്റി ആർട്ട് സെന്റർ, എഡിൻബർഗ്, 2014; ഫ്ലാഗ് ആർട്ട് ഫൗണ്ടേഷൻ, ന്യൂയോർക്ക് അവലംബം ↑ ↑ Forming in the purple of an eye, ഉൾക്കാഴ്ചകളുരുവാകുന്നിടം, കൊച്ചി - മുസിരിസ് ബിനലെ, 2016, കൈപ്പുസ്തകം
ചേന്ദമംഗലം ഇംഗ്ലീഷ് വിലാസം https://ml.wikipedia.org/wiki/Chendamangalam
എറണാകുളം ജില്ലയിലെ പറവൂർ താലൂക്കിലുള്ള, ചേന്ദമംഗലം ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് ചേന്ദമംഗലം.
ചേന്ദമംഗലം ഗ്രാമപഞ്ചായത്തിന്റെ ആസ്ഥാനം കൂടിയാണു ചേന്ദമംഗലം.
ആലുവ - പറവൂർ സംസ്ഥാന പാതയിൽ പറവൂരിൽ നിന്നും ഏതാണ്ട് അഞ്ചു കിലോമീറ്റർ വടക്കോട്ടു സഞ്ചരിച്ചാൽ ചേന്ദമംഗലത്തെത്താം.
ഒന്നാം നൂറ്റാണ്ടിലെ പ്രമുഖ വാണിജ്യതുറമുഖ കേന്ദ്രമായിരുന്നു മുസിരിസിന്റെ ഭാഗമാണ് ചേന്ദമംഗലം.
എ.ഡി.1663 മുതൽ 1809 കൊച്ചിരാജ്യത്തിന്റെ പ്രധാനമന്ത്രിപദമലങ്കരിച്ചിരുന്ന പാലിയത്തച്ചന്മാരുടെ ഭരണസിരാകേന്ദ്രം കൂടിയാണ് ചേന്ദമംഗലം.
സംഘകാലകൃതികളിലും, ചിലപ്പതികാരത്തിലും ചേന്ദമംഗലത്തെക്കുറിച്ചു പരാമർശമുണ്ട്.
കോകസന്ദേശത്തിൽ ചേന്ദമംഗലത്തെക്കുറിച്ചും, സമീപപ്രദേശത്തുള്ള പുരാതനമായ ക്ഷേത്രമായ ആര്യങ്കാവ് ക്ഷേത്രത്തെക്കുറിച്ചും പറയുന്നുണ്ട്.
പാലിയം സമരം
1947 ൽ കൊച്ചിയിലെ നാടുവാഴി പാലിയത്തച്ചന്റെ വീടിനടുത്തുള്ള പാലിയം ക്ഷേത്രപരിസരത്ത് റോഡിൽ കൂടി അവർണ്ണർക്കും അഹിന്ദുക്കൾക്കും സഞ്ചരിക്കുന്നതിനുള്ള സ്വാന്ത്ര്യത്തിനു വേണ്ടി നടന്ന സമരം.
കമ്യൂണിസ്റ്റു നേതാവും തുറമുഖത്തൊഴിലാളിയുമായിരുന്ന എ ജി വേലായുധൻ പൊലീസ് മർദനത്തിൽ കൊല്ലപ്പെട്ടു.
സമരത്തിന്റെ ഔപചാരിക ഉദ്ഘാടനം സി. കേശവൻ നിർവ്വഹിച്ചു.
ആരാധനാലയങ്ങൾ ചേന്ദമംഗലം സിനഗോഗ്
നാലു വ്യത്യസ്തമതക്കാരുടെ ആരാധനാലയങ്ങൾ ഇവിടെ തൊട്ടുരുമ്മി നിലകൊള്ളുന്നു.
കേരളത്തിൽ നിലനിന്നു പോരുന്ന മതസൗഹാർദ്ദത്തിന്റെ ഒരു മാതൃക കൂടിയാണിത്.
ചേന്ദമംഗലം സിനഗോഗ് പാലിയത്ത് ക്ഷേത്രം ചേന്നോട്ട് വേണുഗോപാലസ്വാമി ക്ഷേത്രം മാർ സ്ലീവാ പള്ളി, കോട്ടയിൽ കോവിലകം നിത്യസഹായ മാതാ ചർച്ച് ചേന്ദമംഗലം ചേന്ദമംഗലം ജുമാ മസ്ജിദ് ചേന്ദമംഗലം കുന്നത്തളി ക്ഷേത്രം കോട്ടയിൽ കോവിലകം ശ്രീ കൃഷ്ണ സ്വാമി ക്ഷേത്രം വിദ്യാഭ്യാസ സ്ഥാപനങ്ങൾ ഗവൺമെന്റ് ഹയർസെക്കണ്ടറി സ്കൂൾ ചേന്ദമംഗലം ഗവൺമെന്റ് ലോവർ പ്രൈമറി സ്കൂൾ ചേന്ദമംഗലം സെന്റ്.
മേരീസ് ലോവർ പ്രൈമറി സ്കൂൾ ചേന്ദമംഗലം വിനോദ സഞ്ചാരം
മുസിരിസ് പൈതൃക പദ്ധതിയിൽപെടുത്തി ചേന്ദമംഗലം ഒരു വിനോദസഞ്ചാര കേന്ദ്രമായി സർക്കാർ പ്രഖ്യാപിച്ചിട്ടുണ്ട്.
ചേന്ദമംഗലത്തുള്ള ജൂത സിനഗോഗ്, ഇത്തരത്തിൽപ്പെട്ട അപൂർവ്വമായ പള്ളികളിലൊന്നാണ്.
175 വർഷങ്ങൾക്കു മുമ്പ് പണി കഴിപ്പിച്ചതാണീ പള്ളി.
പാലിയത്തച്ചന്മാരുടെ തറവാട് സന്ദർശിക്കാൻ ധാരാളം വിനോദസഞ്ചാരികൾ ധാരാളം എത്തിച്ചേരുന്നു.
ചരിത്രരേഖകളും, അപൂർവ്വ ചിത്രങ്ങളും അടങ്ങിയ ഈ കൊട്ടാരം ചരിത്രകുതുകികൾക്ക് ഒരു മുതൽക്കൂട്ടാണ്.
ചിത്രശാല ചേന്ദമംഗലം പാലിയം നാലുകെട്ട് പാലിയം പുതിയ തൃക്കോവ് ക്ഷേത്രം ജൂത സിനഗോഗിന്റെ ഉൾവശം ചേന്ദമംഗലം മുസ്ലിം പള്ളി അവലംബം
ചേന്നം പള്ളിപ്പുറം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chennam_Pallippuram_Gramapanchayat
ആലപ്പുഴ ജില്ലയിലെ തൈക്കാട്ടുശ്ശേരി ബ്ളോക്ക് പഞ്ചായത്ത് പരിധിയിൽ വരുന്ന  ഗ്രാമപഞ്ചായത്താണ് 25.53 ച.
മീറ്റർ വിസ്തീർണ്ണമുള്ള ചേന്നംപള്ളിപ്പുറം ഗ്രാമപഞ്ചായത്ത്.
ഈ ഗ്രാമപഞ്ചായത്ത് 1953-ൽ രൂപീകരിക്കപ്പെട്ടു.
ചേർത്തലയിൽ നിന്ന് 15 കി.
അകലെ ചേന്നം പള്ളിപ്പുറം പഞ്ചായത്തിൽ സ്ഥിതി ചെയ്യുന്നു.
വർഷങ്ങൾക്ക് മുൻപ് കേരളത്തിലെ ബുദ്ധവിഹാരം കേന്ദ്രങ്ങളിൽ ഒന്നായിരുന്നു, പള്ളിപ്പുറം പണ്ട്  ഐരാണിക്കുളം എന്നാണ് അറിയപ്പെട്ടിരുന്നത്, ബുദ്ധമത വിശ്വാസികൾ എല്ലാത്തിനും മുന്നിൽ പള്ളിയെന്ന് ചേർത്ത് വിളിക്കുന്നു ഉദാഹരണത്തിന് സ്കൂളിന്  പള്ളിക്കൂടം, പള്ളിയുണർത്താൽ,  പള്ളിവേട്ട തുടങ്ങി അവർ താമസിക്കുന്ന പ്രദേശം പള്ളിപ്പുറം എന്നും അറിയപ്പെട്ടു, കേരളത്തിൽ പലപ്രദേശങ്ങൾക്കും ഇന്നും പള്ളിപ്പുറമെന്ന് പേരുണ്ട് തിരു ഐരാണിക്കുളം കളത്തിൽ ക്ഷേത്രം, സെന്റ് മേരീസ് പള്ളി എന്നിവ പ്രധാന ആകർഷണങ്ങൾ.
തൈക്കാട്ടുശ്ശേരി ഗ്രാമ പഞ്ചായത്ത്, വയലാർ ഗ്രാമ പഞ്ചായത്ത്, തുറവൂർ ഗ്രാമ പഞ്ചായത്ത്, ടി.വി.പുരം ഗ്രാമ പഞ്ചായത്ത്, വൈക്കം നഗരസഭ എന്നിവയാണ് ചേന്നംപള്ളിപ്പുറം ഗ്രാമപഞ്ചായത്തിന്റെ അതിരുകൾ.
വാർഡുകൾ പനയ്ക്കൽ ക്ഷേത്രം കടമ്പനാകുളങ്ങര കളത്തിൽ ക്ഷേത്രം കൃഷിഭവൻ കടവിൽ ഭഗവതി ക്ഷേത്രം വില്ലേജ് ഓഫീസ് വാർഡ്‌ കോളേജ് വാർഡ്‌ വടക്കുംകര ക്ഷേത്രം സെൻറ് ജോസഫ്‌ ചർച്ച് ഗോവിന്ദപുരം കല്ലറത്തറ വാർഡ്‌ വിളക്കുമരം വാർഡ്‌ തിരുനല്ലുർ വാർഡ്‌ പള്ളാത്തറ പത്മപുരം വാർഡ്‌ വെള്ളിമുറ്റം വാർഡ്‌ പല്ലുവേലിൽ ഭാഗം വാർഡ്‌ സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് തൈക്കാട്ടുശ്ശേരി വിസ്തീര്ണ്ണം 25.53  ചതുരശ്ര കിലോമീറ്റർ ജനസംഖ്യ 25,391 പുരുഷന്മാർ 12,540 സ്ത്രീകൾ 12,851 ജനസാന്ദ്രത 995 സ്ത്രീ : പുരുഷ അനുപാതം 1025 സാക്ഷരത 90% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/chennampallippurampanchayat Archived 2016-03-07 at the Wayback Machine .
ചേപ്പാട് ഇംഗ്ലീഷ് വിലാസം https://ml.wikipedia.org/wiki/Cheppad
9°15′08″N 76°28′02″E ﻿ / ﻿ 9.2522200°N 76.467210°E ﻿ / 9.2522200; 76.467210
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് ചേപ്പാട് .
ദേശീയപാത 66 -ഉം, തീരദേശ റയിൽവെയും ഈ ഗ്രാമത്തിലൂടെ കടന്നു പോകുന്നു.
കായംകുളത്ത് നിന്ന് വടക്കോട്ട് 8 കി.
മീയും ഹരിപ്പാട് നിന്നും തെക്കോട്ട് 5 കി.
മീയും യാത്ര ചെയ്താൽ ഈ ഗ്രാമത്തിൽ എത്തിച്ചേരാം.
വ്യാപാര സ്ഥാപനങ്ങൾ എച്ച്ഡിഎഫ്സി ബാങ്ക് ഫെഡറൽ ബാങ്ക് മുത്തൂറ്റ് ഫിനാൻസ് വിദ്യാഭ്യാസ സ്ഥാപനങ്ങൾ ക്രൈസ്റ്റ് കിങ്ങ് ഓഫ് ഹൈസ്കൂൾ, ചേപ്പാട് പി.എം.ഡി. അപ്പർ പ്രൈമറി സ്കൂൾ, ചേപ്പാട് എം.ഡി.എം. പബ്ലിക് സ്കൂൾ, ചേപ്പാട് അക്ഷയ കേന്ദ്രം ഗതാഗതം
ദേശീയപാത 544 -ഉം, തീരദേശ റയിൽവെയും ഈ ഗ്രാമത്തിലൂടെ കടന്നു പോകുന്നു.
ദിവസേന മൂന്ന് ട്രെയിനുകൾ എറണാകുളം ഭാഗത്തേക്കും കായംകുളം ഭാഗത്തേക്കും സർവീസ് നടത്തുന്നു.
കായംകുളം- അമ്പലപ്പുഴ പാതയിൽ ഇരട്ടിപ്പിക്കൽ നടന്നു കൊണ്ടിരിക്കുകയാണ്.
ഹരിപ്പാട് വരെ ഇരട്ടിപ്പിക്കൽ നടപടി പൂർത്തിയായി.
കെ.എസ്.ആർ.ടി.സി. മാത്രമാണ് ഇവിടെ ബസ് സർവ്വീസ് നടത്തുന്നത്.
അതിരുകൾ കിഴക്ക് - ചെട്ടികുളങ്ങര ഗ്രാമപഞ്ചായത്ത് പടിഞ്ഞാറ് - ചിങ്ങോലി ഗ്രാമപഞ്ചായത്ത് വടക്ക് - പള്ളിപ്പാട് ഗ്രാമപഞ്ചായത്ത് തെക്ക്‌ - പത്തിയൂർ , മുതുകുളം ഗ്രാമപഞ്ചായത്തുകൾ ചിത്രശാല ചേപ്പാട് തീവണ്ടിനിലയം പുറത്തേക്കുള്ള കണ്ണികൾ Cheppad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചേന്ദമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Chendamangalam_Gramapanchayath
എറണാകുളം ജില്ലയിലെ പറവൂർ ബ്ലോക്കിലെ ഒരു ഗ്രാമപഞ്ചായത്താണ് ചേന്ദമംഗലം .
കേരളചരിത്രത്തിൽ  വലിയ പ്രാധാാന്യമുള്ള ഒരു സ്ഥലം കൂടിയാണ് ചേന്ദമംഗലം.
കേരളത്തിൽ അപൂർവ്വമായ ജൂതക്കോളനികളിൽ ഒന്ന് ചേന്ദമംഗലത്തായിരുന്നു സ്ഥിതി ചെയ്തിരുന്നത്.
പാലിയത്തച്ചന്റെ ആസ്ഥാനമായ പാലിയംകുന്ന് സ്ഥിതിചെയ്യുന്നതിവിടെയാണ്.
കേരളത്തിന്റെ രൂപീകരണം മുതൽ പ്രാധാന്യമുള്ള ഒരു ഗ്രാമമാണ് ചേന്ദമംഗലം.
രൂപീകരണ സമയത്ത് ഈ ഗ്രാമം തൃശ്ശൂർ ജില്ലയിൽ പെട്ടതായിരുന്നു.
പാലാതുരുത്ത്, തെക്കുംപുറം, കിഴക്കുംപുറം, മനക്കോടം, കരിമ്പാടം, കൂട്ടുകാട്, വടക്കുംപുറം, കൊച്ചങ്ങാടി, തെക്കേത്തുരുത്ത്, കടൽവാതുരുത്ത്, ഗോതുരുത്ത്, ചാത്തേടം.
കുറുമ്പതുരുത്ത്, കഞ്ഞവരാതുരുത്ത്, സി.പി. തുരുത്ത്, വലിയ പഴമ്പിള്ളിത്തുരുത്ത്.
മാട്ടുപുറം എന്നീ ചെറിയ പ്രദേശങ്ങൾ കൂടിചേർന്നതാണ് ചേന്ദമംഗലം.
വടക്ക് പുത്തൻ വേലിക്കര, വടക്കേക്കര , പടിഞ്ഞാറ് വടക്കേക്കര, ചിറ്റാറ്റുകര , തെക്ക് ചിറ്റാറ്റുകര, കരുമാല്ലൂർ  , കിഴക്ക് പുത്തൻവേലിക്കര കരുമാല്ലൂർ  എന്നിങ്ങനെയാണ് ചേന്ദമംഗലം പഞ്ചായത്തിന്റെ അതിർത്തികൾ.
ചൂർണ്ണമംഗലം അഥവാ ജയന്തമംഗലം ലോപിച്ച് ചേന്ദമംഗലമായതാണെൻ എറണാകുളം ജില്ലാ ഗസറ്റിയറിൽ രേഖപ്പെടുത്തിരിക്കുന്നു.
എന്നാൽ ചേന്ദമംഗലം എന്ന പേരു തമിഴ്നാട്ടിലുണ്ടെന്ന കാരണം ചൂർണ്ണമംഗലം അല്ല കാരണം എന്ന നിഗമനത്തിലെത്താൽ സ്ഥലനാമോല്പത്തി ചരിത്രകാരൻ വി.വി.കെ. വാലത്ത് ഉപയോഗിക്കുന്നു.
അദ്ദേഹത്തിന്റെ നിഗമനപ്രകാരം ചേന്ദമംഗലം എന്ന പേരു ലോപിച്ചിട്ടില്ല എന്നും ജയന്തൻ എന്ന പേരിന്റെ പാലി രൂപമായ ചേന്ദൻ തന്നെയാണ് പേരിനുല്പത്തി എന്നുമാണ്.
അദ്ദേഹത്തിന്റെ അഭിഒരായത്തിൽ ചേന്ദമംഗലത്തിനു തമിഴ് സംഘകാലത്ത് പല്ലാൻ കുൻറം എന്നു പേരുണ്ടായിരുന്നു.
പാലിയം എന്ന തറവാട്ടു പേരിനു ആധാരമായ ആകരമാണത്.
അകനാനൂറിലെ 168 ആം പാട്ടിലെ വരികൾ ഈ ധാരണയെ ഉറപ്പിക്കുന്നു.
സംഘകാലത്തെ കൂടൽ എന്നും ചേരൽ എന്നും മലയാളത്തിൽ വിളിച്ചിരുന്നു.
ഇപ്രകാരമുള്ള സംഘങ്ങൾ അഥവാ ആശ്രമത്തിന്റെ കീഴിലുള്ള ക്ഷേത്രമാണ് ചേർന്ന മംഗലം അഥവാ ചേന്ദമംഗലം എന്നു ചിലർ കരുതുന്നു.
പുരാതന കാലത്തെ ബൗദ്ധകേന്ദ്രമായിരുന്നു കൊരട്ടി ചേന്ദമംഗലത്തിനു കീഴിലായിരുന്നു.
തമിഴ് സംഘകാലത്ത്, എ.ഡി. 14 ൽ രചിക്കപ്പെട്ട കോകസന്ദേശത്തിൽ ചേന്ദമംഗലത്തെ അതേ പേരിൽ തന്നെ പരമാർശിച്ചിരിക്കുന്നു.
എന്നാൽ എ.ഡി. 15 രചിക്കപ്പെട്ട ഉദ്ദണ്ഡശാസ്ത്രികളുടെ കോകിലസന്ദേശത്തിൽ ജയന്തമംഗലം എന്ന് പ്രതിപാദിച്ചിരിക്കുന്നു.
തമിഴ് സംഘകാലത്ത് പാലിയം കുന്ന് ഇവിടെ സ്ഥിതിചേയ്യുന്നു.
ചേന്ദമംഗലത്തിനു വില്ലാർവട്ടം എന്നും പേരുണ്ടായിരുന്നു.
വില്ലവരുടെ സംഘം എന്നതിൽ നിന്നാണ് ഈ പേരു വന്നത്.
വില്ലവർ എന്നത് ചേരരാജാക്കന്മാരുടെ ബിരുദങ്ങളിൽ ഒന്നാണ്.
വില്ലാർവട്ടം രാജവംശം പുരാതനമായ ഒന്നാണെന്നു ചരിത്രകാരന്മാർ കരുതുന്നു.
എന്നാൽ കേരളചരിത്രത്തിൽ ഇവർ പ്രത്യക്ഷപ്പെടുന്നത് പോർട്ടുഗീസുകാരുടെ വരവോടു കൂടിയാണ്.
കൊച്ചീരാജാവിന്റെ ഒരു സാമന്തനായിരുന്നു വില്ലാർവട്ട രാജാവ് എന്നും അദ്ദേഹത്തിന്റെ കീഴിലെ ഒരു ഇടപ്രഭുവായിരുന്നു പാലിയത്തച്ചൻ എന്നും സി.അച്യുതമേനോൻ കൊച്ചി സ്റ്റേറ്റ് മാനുവലിൽ പറയുന്നു.
1502 ൽ വാസ്കോഡഗാമ കൊച്ചിയിലെത്തിയപ്പോൾ വില്ലാർവട്ടം രാജവംശം പോർട്ടുഗീസു രാജാവിന്റെ സാമന്തപദവി സ്വീകരിച്ചുവെന്നും ചേരമാൻ നൽകിയ അടയാള ചിഹ്നങ്ങൾ കാഴ്ചവച്ചുവെന്നും ഗുണ്ടർട്ട് രേഖപ്പെടുത്തിയിരിക്കുന്നു.
എന്നാൽ വില്ലാർവട്ടം രാജാവ് ക്ഷത്രിയനായിരുന്നു എന്നും ഒടുവിലത്തെ രാജാവ് ക്രിസ്തുമതത്തിൽ ചേർന്നതിനാൽ കൊച്ചീരാജാവ് അദ്ദ്ദേഹത്തെ രാജ്യഭൃഷ്ടനാക്കി ആ സ്ഥാനം പാലിയത്തച്ചനു കൊടുത്തുവെന്നും കൊടുങ്ങല്ലൂർ കുഞ്ഞികുട്റ്റൻ തമ്പുരാന്റെ കോകില സന്ദേശവ്യാഖ്യാനത്തിൽ കാണുന്നു.
പുരാതന ക്ഷേത്രമായ കുന്നത്തളി ക്ഷേത്രം ഇവിടെ സ്ഥിതി ചെയ്യുന്നു.
ഈ ക്ഷേത്രത്തിന്റെ നിയന്ത്രണാധികാരം പാലിയം കുടുംബത്തിനാണ്.
ചേന്ദമംഗലത്താണ് പുരാതനമായ ജൂതക്കോളനികളിൽ ഒന്ന്.
കറുത്ത ജൂതന്മാരുടെ പള്ളി അവിടെ അവശേഷിക്കുന്നു.
എ.ഡി. 13 നൂറ്റാണ്ടിലെ ഹീബ്രു ഭാഷയിലെഴുതിയ ഒരു ശിലാലിഖിതം ഇവിടെ ഉണ്ട്.
എ.ഡി. 68 ൽ ജറുശലേമിലെ അധിനിവേശത്തെത്തുടർന്ന് ഒരു സംഘം ജൂതന്മാർ അഭായാർത്ഥികളായി കേരളത്തിൽ കപ്പലിറങ്ങിയെന്നും അവർ കൊടുങ്ങല്ലൂർ, മാള ചേന്ദമംഗലം എന്നിവടങ്ങളിൽ വാസമുറപ്പിച്ചുവെന്നും രേഖപ്പെടുത്തിയിരിക്കുന്നു.
എ.ഡി. 16 നൂൂറ്റാണ്ടിൽ പോർട്ടുഗീസുകാർ ചരിത്രപ്രസിദ്ധമായ വൈപ്പിക്കോട്ട സെമിനാരി ചേന്ദമംഗലത്തു മാറ്റി സ്ഥാപിച്ചു.
ആർച്ചു ബിഷപ്പ് മെനെസിസ് ഉദയം പേരൂർ സുനഹദൊസിന്റെ കരടുരേഖ തയ്യാറാക്കിയത് ഇവിടെ വെച്ചാണ്.
കൊച്ചിരാജാവിന്റെ പ്രധാനമന്ത്രി പദം അലങ്കരിച്ചിരുന്ന പാലിയത്തച്ചൻമാരുടെ ആവാസ സ്ഥലമാണ് ചേന്ദമംഗലം.
പ്രാചീന കൃതികളായ ചിലപ്പതികാരത്തിലും ചില സംഘകാലകൃതികളിലും ചേന്ദമംഗലത്തെക്കുറിച്ച് പരാമർശിക്കപ്പെടുന്നുണ്ട്.
നാണയവിനിമയം നിലവിൽ വരുന്നതിനു മുമ്പ് ബാർട്ടർ സംവിധാനം നടപ്പിലിരുന്ന കാലത്ത് ചേന്ദമംഗലത്ത് തുടങ്ങിയതാണ് മാറ്റചന്ത .
സാധനങ്ങൾക്കു പകരം സാധനങ്ങൾ കൈമാറ്റം ചെയ്തിരുന്നത്.
ഈ കാലഘട്ടത്തെ ഓർമ്മിപ്പിക്കുവാനായി ഈ മാറ്റചന്ത ഇപ്പോഴും നടന്നു വരുന്നു.
എന്നാൽ ഇപ്പോൾ സാധനങ്ങൾക്കു പകരമായി വിനിമയത്തിൻ പണം ആണ് ഉപയോഗിക്കുന്നത് ആരാധനാലയങ്ങൾ 1891 സ്ഥാപിക്കപ്പെട്ട ജൂത സിനഗോഗ്
ഇവിടെ ഹിന്ദു , ക്രിസ്ത്യൻ , മുസ്ലീം , യഹൂദ മതക്കാരുടെ ആരാധനാലയങ്ങൾ തൊട്ടുരുമ്മി നിലനില്ക്കുന്നു.
1075 ൽ സ്ഥാപിച്ച മാർസ്ലീവായുടെ നാമത്തിലുള്ള പള്ളി.
കേരളത്തിലെ ആദ്യത്തെ സുന്നഹദോസ് നടത്താൻ തീരുമാനിച്ചത് ഈ പള്ളിയിൽ വച്ചാണ്.
ഗോവ മെത്രാൻ മെനസീസും ഗീവർഗീസ് ആർക്കദിയാക്കോനും മാർസ്ലീവാ പള്ളിയിൽ വച്ച് നടന്ന ചർച്ചയിലാണ് ഇന്നത്തെ സി.എൽ.സി എന്നറിയപ്പെടുന്ന മരിയൻ സോളിഡാരിറ്റി എന്ന ക്രിസ്തീയ സംഘടനക്ക് രൂപം നല്കിയത് .
വിദ്യാഭ്യാസസ്ഥാപനങ്ങൾ ചേന്ദമംഗലം ഗവൺമെന്റ് ഹയർ സെക്കണ്ടറി സ്ക്കൂൾ വാർഡുകൾ ഗോതുരുത്ത് - വടക്കേത്തുരുത്ത് ഗോതുരുത്ത് ചാത്തേടം കുറുമ്പതുരുത്ത് കുറുമ്പത്തുരുത്ത് സി.പി തുരുത്ത് കുഞ്ഞവരാത്തുരുത്ത് ചേന്ദമംഗലം വലിയപഴമ്പിള്ളിതുരുത്ത് കിഴക്കുംപുറം കോട്ടയിൽ കോവിലകം പാലാത്തുരുത്ത് തെക്കുപുറം കരിമ്പാടം മനക്കോടം വടക്കുംപുറം കൂട്ടുകാട് കൊച്ചങ്ങാടി ഗോതുരുത്ത് തെക്കേത്തുരുത്ത് കടൽവാത്തുരുത്ത് സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് പറവൂർ വിസ്തീർണ്ണം 10.83 വാർഡുകൾ 17 ജനസംഖ്യ 26825 പുരുഷൻമാർ 12901 സ്ത്രീകൾ 13924 അവലംബം ↑ തദ്ദേശസ്വയംഭരണ വെബ്സൈറ്റ് Archived 2010-09-24 at the Wayback Machine .
ചരിത്രം.
↑ Kerala District Gazatteers, Ernakulam 1965.
page 827 ↑ ഡോ. ഗുണ്ടർട്ട്.
കേരളപ്പഴമ, റീപ്രിന്റ്- 1959 പേജ് 28-29 ↑ രണ്ടു സന്ദേശകാവ്യങ്ങൾ; വിവർത്തനം: കുഞ്ഞികുട്ടൻ തമ്പുരാൻ.
പേജ് 662-667 ↑ തദ്ദേശസ്വയംഭരണ വെബ്സൈറ്റ് Archived 2016-03-04 at the Wayback Machine .
ചേന്ദമംഗലം ചരിത്രം.
↑ കേരള ടൂറിസം വെബ്സൈറ്റ് Archived 2011-06-17 at the Wayback Machine .
പാലിയത്തച്ചൻമാരുടെ ചരിത്രം.
↑ തദ്ദേശസ്വയംഭരണ വെബ്സൈറ്റ് Archived 2010-09-24 at the Wayback Machine .
മാർസ്ലീവാ പള്ളി ചേന്ദമംഗലം.
സി.എൽ.സി രൂപീകരണം.
ചേന്നമത്ത് ശിവ ക്ഷേത്രം, മീനാട് ഇംഗ്ലീഷ് വിലാസം https://ml.wikipedia.org/wiki/Chennamath_Siva_temple,_Meenadu
കൊല്ലം ജില്ലയിൽ പുരാവസ്തു വകുപ്പിന്റെ നിയന്ത്രണത്തിലും സംരക്ഷണത്തിലുമുള്ള ക്ഷേത്രമാണ് ചാത്തന്നൂരിലെ മാമ്പള്ളിക്കുന്നം മീനാടുള്ള ചേന്നമത്ത് ശിവ ക്ഷേത്രം .
പതിമൂന്നാം നൂറ്റാണ്ടിൽ നിർമ്മിച്ചതെന്നു കരുതുന്ന ഈ ക്ഷേത്രം  ഇടത്തരം വലിപ്പമുള്ള അപൂർവ കല്ലുകൊണ്ട് നിർമ്മിച്ച ക്ഷേത്രങ്ങളിലൊന്നാണ്.
വട്ടെഴുത്തിലുള്ള ഒരു ശിലാ ലിഖിതം ഈ ക്ഷേത്രത്തിലുണ്ട്.
ക്ഷേത്ര ഭിത്തിയിലെ  പുരാതനമായ വട്ടെഴുത്ത് മാമ്പള്ളി ശാസനം എന്ന  പേരിലാണ് അറിയപ്പെടുന്നത്.
ആര്യദേവൻ ഉഴുത്തിരർ  കൊല്ലവർഷം 448 (എ ഡി  1273) ൽ പുന:പ്രതിഷ്ഠ നടത്തി എന്നാണ് ഈ  വട്ടെഴുത്തിൽ  രേഖപ്പെടുത്തിയിട്ടുള്ളത്.
ഈ ക്ഷേത്രത്തിന്റെ ശ്രീകോവിലിലുള്ള മാമ്പള്ളി ശാസനം ഉൾക്കൊള്ളുന്ന ഭാഗങ്ങളിൽ പുരാവസ്തു വകുപ്പ് രാസ സംരക്ഷണം, ഘടനാ സംരക്ഷണം എന്നിവ നടത്തിയിട്ടുണ്ട്.
ചേന്ദമംഗലം കുന്നത്തളി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chendamangalam_Kunnathali_Temple
എറണാകുളം ജില്ലയിൽ പറവൂരിൽ ചേന്ദമംഗലത്ത് പെരിയാറിന്റെ തീരത്ത് സ്ഥിതിചെയ്യുന്ന അതിപുരാതന ഒരു ക്ഷേത്രമാണ് ചേന്ദമംഗലം കുന്നത്തളി മഹാദേവക്ഷേത്രം .
നൂറ്റെട്ട് ശിവക്ഷേത്രങ്ങളിൽ പറയുന്ന ഈ ക്ഷേത്രം കേരള-ദ്രാവിഡ ശൈലിയുടെ ഉത്തമ ഉദാഹരണമായ ക്ഷേത്ര നിർമ്മിതിയാൽ പ്രസിദ്ധമാണ്.
കിഴക്കു ദർശനമായുള്ള ഈ ക്ഷേത്രത്തിലെ പ്രധാനപ്രതിഷ്ഠ അർദ്ധനാരീശ്വരസങ്കല്പത്തിലുള്ള പരമശിവനാണ് .
കൂടാതെ തുല്യപ്രാധാന്യത്തോടെ ഭദ്രകാളിയും ഉപദേവതകളായി ഗണപതി , ശാസ്താവ് , ദക്ഷിണാമൂർത്തി , അഘോരമൂർത്തി , മഹാവിഷ്ണു , പഞ്ചമുഖ ശിവൻ , വീരഭദ്രൻ , സപ്തമാതൃക്കൾ , ദുർഗ്ഗാദേവി , നാഗദൈവങ്ങൾ , ബ്രഹ്മരക്ഷസ്സ് , യക്ഷിയമ്മ എന്നിവർക്കും പ്രതിഷ്ഠകളുണ്ട്.
പ്രസിദ്ധമായ പാലിയം സത്യാഗ്രഹം നടന്നത് അവർണ്ണഹിന്ദു സമുദായങ്ങൾക്ക് ഈ മഹാക്ഷേത്ര പ്രവേശനത്തിനു വേണ്ടിയായിരുന്നു.
ചരിത്രം പാലിയം സത്യാഗ്രഹം
1947ൽ ക്ഷേത്രമിരിയ്ക്കുന്ന സ്ഥലത്തുകൂടി സഞ്ചരിയ്ക്കാൻ അവകാശം വേണമെന്ന് ആവശ്യപ്പെട്ട് അവർണ്ണസമുദായക്കാർ നടത്തിയ ഒരു പരിപാടിയായിരുന്നു പാലിയം സത്യാഗ്രഹം.
ക്ഷേത്രമിരിയ്ക്കുന്ന സ്ഥലത്തിന് തൊട്ടടുത്തായിരുന്നു കൊച്ചി രാജാക്കന്മാരുടെ പരമ്പരാഗത മന്ത്രിയായിരുന്ന പാലിയത്തച്ചന്റെ വീട്.
വീടിന് സമീപത്തുകൂടെ സഞ്ചരിയ്ക്കാൻ അവകാശം ചോദിച്ച് നടത്തിയ ഈ സമരം ഉദ്ഘാടനം ചെയ്തത് പ്രമുഖ സാമൂഹികപരിഷ്കർത്താവും തിരുവിതാംകൂർ പ്രധാനമന്ത്രിയുമായിരുന്ന സി. കേശവനാണ് .
100 ദിവസം നീണ്ടുനിന്ന സമരത്തിൽ ആയിരക്കണക്കിന് വ്യക്തികൾ രക്തസാക്ഷിത്വം വരിച്ചു.
എന്നാൽ ഇതിനെത്തുടർന്ന് 1947 ഡിസംബർ 20ന് കൊച്ചി രാജാവ് ക്ഷേത്രദർശനത്തിനും മറ്റും അവർണ്ണർക്ക് സ്വാതന്ത്ര്യമനുവദിച്ചുകൊണ്ട് വിളംബരം പുറപ്പെടുവിച്ചു.
പരശുരാമപ്രതിഷ്ഠ എന്ന് പറയുന്നുണ്ടെങ്കിലും ചേന്ദമംഗലത്തെ ശിവലിംഗം സ്വയംഭൂവാണെന്നാണ് പൊതുവിശ്വാസം.
2000 വർഷത്തെ പഴക്കം ഈ ക്ഷേത്രത്തിനുണ്ടെന്ന് വിശ്വസിയ്ക്കപ്പെടുന്നു.
സ്വയംഭൂപ്രതിഷ്ഠയുള്ള പല ക്ഷേത്രങ്ങളിലേതും പോലെ ഒരിയ്ക്കൽ പുല്ലുചെത്താൻ വന്ന ഏതെങ്കിലും സ്ത്രീ ഒരിയ്ക്കൽ ഇവിടെ കണ്ട ഒരു കല്ലിന്മേൽ തന്റെ അരിവാൾ ഉരച്ചപ്പോൾ അതിൽ നിന്ന് രക്തപ്രവാഹം ഉണ്ടായതും ആ വിവരമറിഞ്ഞെത്തിയ നാട്ടുപ്രമാണിമാർ അവിടെ ശിവസാന്നിദ്ധ്യം തിരിച്ചറിഞ്ഞതുമായിരിയ്ക്കും ഇതിന്റെ ഐതിഹ്യകഥ.
എന്നാൽ 'ചേന്ദമംഗലം' എന്ന ഈ സ്ഥലത്തിന്റെ പേരിനെക്കുറിച്ച് ഒരുപാട് കഥകളുണ്ട്. 'ജയന്തൻ' എന്ന പദം ലോപിച്ചുണ്ടായതാണ് 'ചേന്ദൻ' എന്ന വാക്കെന്നും അതിനാൽ 'ജയന്തമംഗലം' ലോപിച്ച് ചേന്ദമംഗലമായതാണെന്നും പറയപ്പെടുന്നു.
ജയന്തൻ മഹാവിഷ്ണുവിന്റെ പര്യായനാമമാണ്.
പേരിനെ അന്വർത്ഥമാക്കും വിധത്തിൽ സ്ഥലത്ത് ഒരു മഹാവിഷ്ണുക്ഷേത്രമുണ്ട്.
അതല്ല, ജയന്തൻ എന്ന മഹർഷി തപസ്സ് ചെയ്തതുകൊണ്ടാണ് സ്ഥലത്തിന് ആ പേരുകിട്ടിയതെന്നും പറയുന്നുണ്ട്.
മറ്റൊരു കഥയിൽ 'ചൂർണ്ണമംഗലം' എന്ന പേരാണ് ചേന്ദമംഗലമായതെന്നും പറയുന്നു.
ചൂർണ്ണി എന്നുമറിയപ്പെടുന്ന പെരിയാറിന്റെ തീരത്ത് സ്ഥിതി ചെയ്യുന്ന സ്ഥലമായതുകൊണ്ടാണ് ആ പേരുകിട്ടിയതെന്നാണ് ആ വാദക്കാർ പറയുന്നു.
പെരിയാറിന്റെ തീരമായതിനാൽ 'വില്ലാർവട്ടം' എന്നും അറിയപ്പെട്ടിരുന്നുവത്രേ ഈ സ്ഥലം.
ഒരുകാലത്ത് വില്ലാർവട്ടം രാജാക്കന്മാരായിരുന്നു ഇവിടെ ഭരിച്ചിരുന്നത്.
അവർ ക്ഷത്രിയരായിരുന്നുവെന്നും ഒടുവിലത്തെ വില്ലാർവട്ടം രാജാവ് ക്രിസ്തുമതം സ്വീകരിച്ചതിനാൽ കൊച്ചീരാജാവ് അദ്ദേഹത്തെ സ്ഥാനഭ്രഷ്ടനാക്കുകയും ആ സ്ഥാനം പാലിയത്തച്ചന് നൽകുകയും ചെയ്തുവെന്നും വിശ്വസിയ്ക്കപ്പെടുന്നു.
വില്ലാർവട്ടം സ്വരൂപം കാലാന്തരത്തിൽ അന്യം നിന്നുപോയി.
ചേന്ദമംഗലം ഗ്രാമത്തിന്റെ ഹൃദയഭാഗത്ത് പെരിയാറിന്റെ പടിഞ്ഞാറേക്കരയിൽ കിഴക്കോട്ട് ദർശനമായാണ് ക്ഷേത്രം നിലനിൽക്കുന്നത്.
ക്ഷേത്രത്തിന് മുൻവശത്തുകൂടി എൻ.എച്ച്. 66 കടന്നുപോകുന്നു.
പ്രധാന വഴിയിൽ നിന്നുനോക്കിയാൽത്തന്നെ പച്ചപ്പുനിറഞ്ഞ ക്ഷേത്രമതിൽക്കകവും ഏതാനും ഉപദേവതാക്ഷേത്രങ്ങളും കാണാം.
കവാടത്തിന് സമീപം ഒരു പടുകൂറ്റൻ അരയാൽമരമുണ്ട്.
അതിന് ചുവട്ടിൽ മൂന്ന് ഗണപതിവിഗ്രഹങ്ങൾ കാണാം.
ശിവപാർവ്വതീപുത്രനും പ്രഥമപൂജിതനുമായ ഗണപതിഭഗവാനെ തൊഴുത് അദ്ദേഹത്തിന്റെ അനുവാദം വാങ്ങിയാണ് ഭക്തർ ക്ഷേത്രദർശനത്തിന് പോകുന്നത്.
ആറേക്കർ വരുന്ന അതിവിശാലമായ മതിൽക്കകമാണ് ഈ ക്ഷേത്രത്തിനുള്ളത്.
മതിൽക്കകത്തുകടന്നാൽ ആദ്യം കാണുന്നത് പച്ചപ്പരവതാനി വിരിച്ച മതിൽക്കകവും അതിനുമുകളിൽ ഉയർന്നുനിൽക്കുന്ന ആറ് ഉപദേവതാക്ഷേത്രങ്ങളാണ്.
ഇരുവശത്തും മൂന്നെണ്ണം വീതം കാണാം.
തെക്കുഭാഗത്തെ ശ്രീകോവിലുകളിൽ ദുർഗ്ഗാഭഗവതിയും ശിവഭഗവാന്റെ വ്യത്യസ്ത ഭാവങ്ങളായ അഘോരമൂർത്തിയും ദക്ഷിണാമൂർത്തിയുമാണ് പ്രതിഷ്ഠിയ്ക്കപ്പെട്ടിട്ടുള്ളതെങ്കിൽ വടക്കുഭാഗത്തെ ശ്രീകോവിലുകളിൽ മഹാവിഷ്ണുവും ബ്രഹ്മാവും ശിവഭൂതഗണങ്ങളിൽ പ്രധാനിയായ ഭൃംഗീരടിയുമാണ് കുടികൊള്ളുന്നത്.
അഘോരമൂർത്തിയും ദക്ഷിണാമൂർത്തിയുമൊഴികെ ബാക്കിയെല്ലാവരും പടിഞ്ഞാട്ട് ദർശനമായി വാഴുന്നു.
തെക്കുഭാഗത്തുള്ള ശ്രീകോവിലുകൾക്ക് വെള്ളനിറവും വടക്കുഭാഗത്തുള്ള ശ്രീകോവിലുകൾക്ക് മഞ്ഞയും ചുവപ്പും നിറങ്ങളും പൂശിയിരിയ്ക്കുന്നു.
തെക്കുപടിഞ്ഞാറേമൂലയിൽ യക്ഷി കുടിയിരുത്തപ്പെട്ടിരിയ്ക്കുന്നു.
അത്യപൂർവ്വമായ വാൽക്കണ്ണാടി രൂപത്തിലുള്ള യക്ഷിപ്രതിഷ്ഠയാണ് ഇവിടെ.
യക്ഷിപ്രതിഷ്ഠയ്ക്കടുത്ത് നാഗദൈവങ്ങളും ബ്രഹ്മരക്ഷസ്സും സാന്നിദ്ധ്യമരുളുന്നു.
വില്ലാർവട്ടം സ്വരൂപത്തിന്റെയും പാലിയത്തച്ചന്മാരുടെയും കാലത്ത് പ്രതാപത്തിൽ ശോഭിച്ചിരുന്ന ഈ മഹാക്ഷേത്രം ഇന്ന് അത്യന്തം പരിതാപകരമായ അവസ്ഥയിലാണ്.
ക്ഷേത്രത്തിൽ ഒരുപാട് പാഴ്ചെടികൾ വളർന്നിരിയ്ക്കുന്നു.
മതിൽക്കെട്ടും നാലമ്പലവും അപൂർണ്ണമാണ്.
പുറത്തെ പ്രദക്ഷിണവഴിയിൽ പലയിടത്തും അപകടം പതിയിരിയ്ക്കുന്നു, പ്രത്യേകിച്ച് തെക്കുഭാഗത്ത്.
ശ്രീകോവിലും മണ്ഡപവും ആകെമൊത്തം ജീർണ്ണിച്ചിരിയ്ക്കുന്നു.
ഇവയെത്തുടർന്ന് ക്ഷേത്രം ഇപ്പോൾ ജീർണ്ണോദ്ധാരണപ്രവർത്തനങ്ങൾക്ക് വിധേയമായിക്കൊണ്ടിരിയ്ക്കുകയാണ്.
ചതുരാകൃതിയിൽ രണ്ട് തട്ടുകളോടെ നിർമ്മിച്ചതാണ് ഇവിടത്തെ ശ്രീകോവിൽ.
മൂന്ന് മുറികൾക്കുള്ളിലാണ് ഗർഭഗൃഹം പണിതിരിയ്ക്കുന്നത്.
പ്രധാനമൂർത്തിയായ ശ്രീമഹാദേവൻ ഏകദേശം നാലടി പൊക്കം വരുന്ന സ്വയംഭൂലിംഗത്തിൽ കിഴക്കോട്ട് ദർശനമായി സാന്നിദ്ധ്യമരുളുന്നു.
അർദ്ധനാരീശ്വരസങ്കല്പത്തിലാണ് ഇവിടെ പ്രതിഷ്ഠ.
അതിനാൽത്തന്നെ കുടുംബപ്രശ്നങ്ങൾക്ക് പരിഹാരം കണ്ടെത്താൻ ധാരാളം ഭക്തർ ഇവിടെ വരാറുണ്ട്.
മറ്റ് ക്ഷേത്രങ്ങളിൽ നിന്ന് വ്യത്യസ്തമായി അഷ്ടദിക്പാലകരെ ഇവിടെ ചിത്രരൂപത്തിൽ അതത് ദിക്കുകളിൽ ആവിഷ്കരിച്ചിട്ടുണ്ട്.
ഇവിടെ സോപാനം വളരെ താഴ്ന്നതാണ്.
വളരെ സൂക്ഷിച്ചുനോക്കിയാൽ മാത്രമേ അത് കാണാൻ കഴിയൂ.
ഇരുവശത്തുനിന്നും കയറാവുന്ന വിധത്തിലാണ് സോപാനം പണിതീർത്തിരിയ്ക്കുന്നത്.
ശ്രീകോവിൽ ഓടിട്ടിരിയ്ക്കുകയാണ്.
ചെമ്പുതാഴികക്കുടമാണ് ഇവിടെയുള്ളത്.
ഇവ ക്ഷേത്രത്തിന്റെ ജീർണ്ണാവസ്ഥയെ എടുത്തുകാണിയ്ക്കുന്നു.
ഇപ്പോൾ സ്ഥലത്തെ ഭക്തജനങ്ങളുടെ അശ്രാന്തപരിശ്രമം മൂലം ശ്രീകോവിൽ പുതുക്കിപ്പണിയാൻ പദ്ധതി ഉണ്ടാക്കിവരികയാണ്.
ക്ഷേത്രത്തിൽ വളരെ പ്രധാനപ്പെട്ട സ്ഥലമാണ് നാലമ്പലം.
അതിവിശാലമാണെങ്കിലും ഇതിന്റെ തെക്കുഭാഗം വളരെ ഇടുങ്ങിയതാണ്.
കൂടാതെ പടിഞ്ഞാറുഭാഗം അപൂർണ്ണവും.
നാലമ്പലത്തിനകത്ത് തെക്കുകിഴക്കുഭാഗത്ത് തിടപ്പള്ളി സ്ഥിതി ചെയ്യുന്നു.
ഇതിന് സമീപമാണ് ഭദ്രകാളീപ്രതിഷ്ഠ.
കൊടുങ്ങല്ലൂരമ്മയായാണ് ഇവിടെ ഭദ്രകാളി വാഴുന്നത്.
അതീവരൗദ്രഭാവം കലർന്ന ഭഗവതിയ്ക്ക് സമീപം സപ്തമാതൃക്കളും]] വീരഭദ്രൻ|വീരഭദ്രനും ഗണപതിയും സാന്നിദ്ധ്യമരുളുന്നു.
ഭഗവതിയും സപ്തമാതൃക്കളും വടക്കോട്ടും വീരഭദ്രൻ പടിഞ്ഞാട്ടും ഗണപതി കിഴക്കോട്ടും ദർശനമായി വാഴുന്നു.
ഈ ഭഗവതിക്ഷേത്രം പിൽക്കാലത്ത് പണിതതാണ്.
ഭഗവതിക്ഷേത്രം വന്നശേഷമാണ് തെക്കുഭാഗം ഇടുങ്ങിപ്പിടിച്ചത്.
മതിയായ സംരക്ഷണത്തിന്റെ അഭാവത്തിൽ ക്ഷേത്രനാലമ്പലത്തിൽ പാഴ്ചെടികൾ പടർന്ന് പന്തലിയ്ക്കാൻ തുടങ്ങിയിട്ടുണ്ട്.
ഇവ എടുത്തുമാറ്റി നാലമ്പലം കരിങ്കല്ല് പാകാനുള്ള ശ്രമം നടന്നുവരുന്നു.
നാലമ്പലത്തിനകത്തുതന്നെ തെക്കുപടിഞ്ഞാറുഭാഗത്ത് ദമ്പതീശാസ്താവ് പ്രതിഷ്ഠിയ്ക്കപ്പെട്ടിരിയ്ക്കുന്നു.
പൂർണ, പുഷ്കല എന്നീ രണ്ട് പത്നിമാർക്കൊപ്പമുള്ള ശാസ്താവിനെയാണ് ദമ്പതീശാസ്താവ് എന്ന് പറയുന്നത്.
വിഗ്രഹരൂപത്തിനുപകരം ശിവലിംഗതുല്യമായ മൂന്ന് രൂപങ്ങളാണ് ഹരിഹരപുത്രനായ ശാസ്താവിനെയും പൂർണയെയും പുഷ്കലയെയും പ്രതിനിധീകരിയ്ക്കുന്നത്.
വനശാസ്താസങ്കല്പവും ഇവിടെ ഭഗവാനുണ്ട്.
അതിനാൽ ശ്രീകോവിലിന് മേൽക്കൂരയിട്ടിട്ടില്ല.
വടക്കുഭാഗത്ത് അല്പം മാറി ഒരു ചെറിയ ശ്രീകോവിലുണ്ട്.
ഇവിടെയും ശിവപ്രതിഷ്ഠ തന്നെയാണ്.
വടക്കുംനാഥൻ എന്നാണ് ഈ പ്രതിഷ്ഠയ്ക്ക് പറയുന്ന പേര്.
നാലമ്പലത്തിന്റെ വടക്കേ മതിലിനോട് ചേർന്നാണ് ഇവിടത്തെ ശ്രീകോവിൽ പണിതിരിയ്ക്കുന്നത്.
നൂറ്റെട്ട് ശിവക്ഷേത്രങ്ങളിൽ പ്രഥമസ്ഥാനം അലങ്കരിയ്ക്കുന്ന തൃശ്ശിവപ്പേരൂർ വടക്കുംനാഥക്ഷേത്രത്തിലെ അതേ സങ്കല്പമാണ് ഇവിടെയും എന്ന് വിശ്വസിയ്ക്കപ്പെടുന്നു.
പ്രധാന പ്രതിഷ്ഠയുടെയത്ര പഴക്കം ഇതിനില്ല.
ക്ഷേത്രത്തിൽ ഇതുവരെ ഒരുഭാഗത്തും ഗോപുരങ്ങൾ പണിതിട്ടില്ല.
ഇപ്പോൽ പണിയാൻ പദ്ധതിയുണ്ട്.
പ്രധാന ശ്രീകോവിലിന് തൊട്ടുമുമ്പിൽ ചതുരാകൃതിയിൽ നാലുകാലുകളോടെ നിർമ്മിച്ചതാണ് ഇവിടത്തെ നമസ്കാരമണ്ഡപം.
ഇന്ന് ഇത് നാമമാത്രമായി നിലകൊള്ളുന്നു.
കാരണം ഇതിൽ നമസ്കരിയ്ക്കാൻ സ്ഥലമില്ല.
ശിവവാഹനമായ നന്ദിയുടെ ഒരു ഭീമൻ ശില്പം ഇവിടെ കാണാം.
നന്ദിയെ തൊട്ടുതൊഴുന്നത് തെറ്റായി കണക്കാക്കപ്പെടുന്നു.
ക്ഷേത്രത്തിലെ പ്രത്യേകതകൾ
ഒരുപാട് പ്രത്യേകതകളുള്ള ഒരു ക്ഷേത്രമാണ് ചേന്ദമംഗലം കുന്നത്തളി മഹാദേവക്ഷേത്രം.
അവയിൽ ചിലത് ഇവയാണ്: സാധാരണ ക്ഷേത്രങ്ങളിൽ പ്രധാന പ്രതിഷ്ഠയ്ക്ക് മുൻവശത്തുള്ള ഉപദേവതാപ്രതിഷ്ഠകളെല്ലാം പ്രധാന പ്രതിഷ്ഠയ്ക്ക് അഭിമുഖമായാണ് ഉണ്ടാകുക.
എന്നാൽ ഇവിടെ, മുൻവശത്തുള്ള ശ്രീകോവിലുകളിൽ അഘോരമൂർത്തിയുടെയും ദക്ഷിണാമൂർത്തിയുടെയും ശ്രീകോവിലുകൾ മാത്രം കിഴക്കോട്ട് ദർശനമായാണ് പ്രതിഷ്ഠിയ്ക്കപ്പെട്ടിട്ടുള്ളത്.
അവയിൽത്തന്നെ ദക്ഷിണാമൂർത്തിപ്രതിഷ്ഠയുടെ ദർശനം രസകരമാണ്.
സാധാരണ ക്ഷേത്രങ്ങളിൽ പ്രധാന ശ്രീകോവിലിൽത്തന്നെ തെക്കോട്ട് ദർശനമായി പ്രതിഷ്ഠിച്ചിട്ടുള്ള (അതിനാൽത്തന്നെ ദക്ഷിണാമൂർത്തി എന്ന പേരുവന്നു) ദക്ഷിണാമൂർത്തിയെ ഇവിടെ കിഴക്കോട്ട് ദർശനമായി പ്രതിഷ്ഠിച്ചിരിയ്ക്കുന്നു.
മറ്റൊന്ന് മഹാവിഷ്ണുവിന്റെയും ബ്രഹ്മാവിന്റെയും സാന്നിദ്ധ്യമാണ്.
മഹാവിഷ്ണുപ്രതിഷ്ഠ പൊതുവേ സാധാരണമാണെങ്കിലും ബ്രഹ്മപ്രതിഷ്ഠ ഭാരതത്തിൽത്തന്നെ അപൂർവ്വമാണ്.
ബ്രഹ്മാവിനെ പൂജിയ്ക്കാത്തതിന് പല കാരണങ്ങളും പുരാണങ്ങളിൽ പറഞ്ഞുവരുന്നുണ്ട്.
രാജസ്ഥാനിലെ പുഷ്കറിൽ മാത്രമാണ് ബ്രഹ്മാവിന് പ്രധാനപ്പെട്ട ഒരു ക്ഷേത്രമുള്ളത്.
എങ്കിലും ത്രിമൂർത്തിസാന്നിദ്ധ്യമുള്ള ഈ ക്ഷേത്രത്തിൽ ദർശനം നടത്തുന്നത് പുണ്യമായി കണക്കാക്കപ്പെടുന്നു.
ബ്രഹ്മാവിന്റെ ശ്രീകോവിലിന് നാലുഭാഗത്തും വാതിലിട്ടിട്ടുണ്ട്.
ചതുർമുഖനായ ബ്രഹ്മാവിന്റെ ഓരോ മുഖവും ദർശിയ്ക്കാനാണ് വാതിലിട്ടിരിയ്ക്കുന്നതെന്ന് സാരം.
അതേസമയം ഈ പ്രതിഷ്ഠ ബ്രഹ്മാവല്ല, ശിവന്റെ പഞ്ചമുഖലിംഗമാണെന്നും പറയപ്പെടുന്നു.
അതിന് തെളിവുകളുണ്ടുതാനും.
വിഗ്രഹം ശിവലിംഗരൂപത്തിലാണ്.
ഏകദേശം ഒന്നരയടി ഉയരം വരും.
ശിവന് അഞ്ചുമുഖങ്ങളുണ്ടെന്ന് പുരാണം പറയുന്നു.